Source: http://keusote.cloudnc.fi/fi-FI/Toimielimet/Henkiloumlstoumljaosto/Kokous_21112019/Henkilostojohtajan_rekrytointi__esitteli(1288)
Timestamp: 2020-01-29 17:24:22+00:00
Document Index: 26266882

Matched Legal Cases: ['§ 21', '§ 28', '§ 7', '§ 36', '§ 29', '§ 29', '§ 130']

Henkilöstöjohtajan rekrytointi / esittelijästä päättäminen | Keski-Uudenmaan Sote
Henkilöstöjohtajan rekrytointi / esittelijästä päättäminen
Henkilöstöjaosto, 23.10.2019
Henkilöstöjaosto päätti kokouksessaan 23.10.2019 § 21 henkilöstöjohtajan rekrytoinnin valmistelusta ja aikataulusta. Yhtymähallitus päättää hallintosäännön § 28 mukaan valitsemiensa ja valtuuston valitsemien viranhaltijoiden haettavaksi julistamisesta. Yhtymähallitus käsittelee henkilöstöjaoston päättämää rekrytointiprosessin kokonaisuutta 26.11.2019 kokouksessaan. Tavoitteena on, että hakuajan päätyttyä haastateltavat valitaan henkilöstöjaoston kokouksessa 17.12.2019.
Hallintosäännön § 7 mukaan henkilöstöjohtaja on henkilöstöjaoston esittelijä ja henkilöstöjaoston tehtävänä on valmistella ne palvelussuhteeseen ottamiseen liittyvät asiat, joissa päätösvalta on yhtymähallituksella tai valtuustolla. Esittelijänä toimii henkilöstöjohtajan sijaisena yhtymähallituksen 12.3.2019 tekemän päätöksen § 36 mukaan henkilöstöjohtajan sijaisena toimii ensisijaisesti palvelussuhdepäällikkö ja toisena sijaisena työhyvinvointipäällikkö.
Henkilöstöjaoston kokouksessa 23.10.2019 henkilöstöjohtaja poistui kokouksesta päätöksenteon ajaksi ja esittelijänä toimi työhyvinvointipäällikkö. Työhyvinvointipäällikkö sekä palvelussuhdepäällikkö ovat esittäneet toivomuksen, etteivät he olisi esittelijänä rekrytointiprosessin jatkuessa, koska henkilöstöjohtaja toimii työhyvinvointipäällikön ja palvelussuhdepäällikön esimiehenä.
Hallintolain § 29 mukaan virkamiehen esteellisyyttä koskeva kysymys on ratkaistava viipymättä. Virkamies ratkaisee itse kysymyksen esteellisyydestään. Työhyvinvointipäällikkö ja palvelussuhdepäällikkö ovat tuoneet esille näkemyksensä omasta esteellisyydestään. Hallintolain § 29 monijäsenisen toimielimen jäsenen ja esittelijän esteellisyydestä päättää kuitenkin toimielin. Monijäseninen toimielin päättää myös muun läsnäoloon oikeutetun esteellisyydestä. Esteellisyydestä säädetään myös hallintosäännössä § 130.
Kuntayhtymän johtaja toimii yhtymähallituksen esittelijänä ja yhtymähallitus valitsee henkilöstöjohtajan. Nyt päätettäväksi tuodaan esittelijän nimeäminen henkilöstöjaostolle henkilöstöjohtajan rekrytoinnin käsittelyssä. Esittelijäksi ehdotetaan kuntayhtymän johtajaa.
Henkilöstöjaosto päättää, että henkilöstöjohtajan valintaprosessissa henkilöstöasianjaoston esittelijänä toimii kuntayhtymän johtaja edellä esittelytekstissä esitetyin perustein.